

Alle yrkesforeninger

Deres ref.:  Vår ref.:  Dato: 6.2.2018

**Høring av rapport fra arbeidsgruppe om like konkurransevilkår for offentlige og private aktører**

Nærings- og fiskeridepartementet sender på høring rapport fra arbeidsgruppe om like konkurransevilkår mellom offentlige og private aktører. Arbeidsgruppen har blitt bedt om å identifisere mulige konkurransemessige for­deler og ulemper offentlige aktører har i forhold til private aktører, og drøfte de konkurransemessige virkningene av disse. Det er gjennomført en kartlegging av kommune, fylkeskommune, statlige aktører og helseforetak.

Arbeidsgruppen er bedt om å presentere forslag under to forutsetninger. Under den første forut­setningen skal det være krav om at den offentlige virksomheten som er EØS-rettslig økonomisk aktivitet, skilles ut som et selvstendig rettssubjekt (utskillingsplikt), og under den andre forutsetnin­gen er det ingen utskillingsplikt. Samtidig skal gruppen vurdere tiltak som er *nødvendige* for å til­passe seg EØS-regelverket og tiltak som kan være *ønskelige* av hensyn til like konkurransevilkår, effektiv ressursbruk eller andre relevante hensyn.

Sekretariatet ber om at foreningsleddenes særlig vurderer de foreslåtte tiltakene, og mulige konsekvenser av disse. Temaet behandles omfattende i kapittel 10 av rapporten.

Les mer på sidene til Nærings- og fiskeridepartementet:

<https://www.regjeringen.no/no/dokumenter/horing-av-rapport-fra-arbeidsgruppe-om-like-konkurransevilkar-for-offentlige-og-private-aktorer/id2588001/>

Dersom høringen virker relevant, bes det om at innspill sendes til Legeforeningen innen

**27. mars 2018.** Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer**

Med hilsen

Den norske legeforening

Ingvild Bjørgo Berg

Helsepolitisk rådgiver

|  |  |
| --- | --- |
|  |  |

|  |  |
| --- | --- |
|  |  |